62023CO0221_INF
Uznesenie Súdneho dvora (ôsma komora) z 5. októbra 2023 –NO/Komisia
(vec C‑221/23 P)
„Odvolanie – Článok 181 Rokovacieho poriadku Súdneho dvora – Články 101 a 102 ZFEÚ – Správanie vnútroštátnej profesijnej komory, ktoré je údajne nezlučiteľné s vnútorným trhom – Sťažnosť predajcu alebo dodávateľa, ktorý je členom tejto komory – Zamietnutie zo strany Európskej komisie – Článok 265 ZFEÚ – Žaloba na nečinnosť – Zamietnutie Všeobecným súdom Európskej únie – Zjavne nedôvodné odvolanie“
1.
Žaloba na nečinnosť – Fyzické alebo právnické osoby – Podmienky prípustnosti – Predchádzajúca výzva konať – Podstatná formálna náležitosť – Neprípustnosť
(Článok 265 druhý odsek ZFEÚ)
(pozri bod 36)
2.
Žaloba na nečinnosť – Fyzické alebo právnické osoby – Opomenutia, ktoré možno napadnúť žalobou – Odmietnutie Komisie začať konanie smerujúce k prevereniu existencie porušenia pravidiel hospodárskej súťaže – Neprípustnosť – Primerané opravné prostriedky – Žaloba o neplatnosť
(Články 101, 102, 263 a 265 ZFEÚ; nariadenie Rady č. 1/2003)
(pozri body 39 – 41)
Výrok rozsudku
1.
Odvolanie sa zamieta ako zjavne nedôvodné.
2.
NO znáša svoje vlastné trovy konania.